11-АПТА

**Грамматикалық тақырып:** Термин сөздер

**Лексикалық тақырыбы:** Еліміздегі шағын және орта бизнес

«Термин» атауының өзі әр кезеңде ұлт тіліне түрліше аударылып,оның бірнеше балама нұсқасы ұсынылды.Сонымен ғасырға жуық уақыт аралығында арнаулы лекcиканың бірлігі болып табылатын бір ғана ұғым атын «Термин» сөзін ұсынды. Бұл атау латын тілінде «шек,шекара» деген мағынаны білдіреді.Терминді әдетте біз ең алдымен,адам қызметінің белгілі бір арнаулы саланың шеңберінде негізінен кәсіби мамандар тілінде,арнаулы әдебиеттерде қолданылатын сөз деп ұғамыз.Ал терминтанушы мамандар арасында терминнің тілдік табиғатын танытатын әр түрлі белгілері атап көрсетіледі.Термин жөнінде сөз қозғағанда «Барлық термин-сөз,бірақ сөздің бәрі термин емес» деген тұжырым қолданылады.Бұл тұжырымды тілдегі сөз деп танылатын тілдік бірліктерге қатысты дұрыс айтылған деуге болады.

**Жалпы термин,термин сөздер жөнінде нақты мыналарды айтуға болады:**

1. терминдер негізінен сөз немесе сөз тіркестері болады.
2. терминдер негізінен тілдік бірліктер.
3. термин-белгілі бір терминологияның мүшесі.
4. термин деген ұғым аты.
5. терминнің міндетті түрде дефинициясы болады.
6. терминдердің  негізгі басым бөлігі жалпы есімдер,сөз табына қатысты жағынан зат есімдер болады.
7. терминдер  атауыштық қызмет атқарып,негізінен ғылым тілінде,белгілі бір арнаулы сала шеңберінде қолданылады.

Термин құрамы жағынан  түбір сөз де,туынды сөз де,күрделі  сөз де,терминологиялық тіркес те болуы мумкін.

Мысалы;

         Түбір терминдер: сөз(лингв),тау(геогр),сан(матем) т.б

         Туынды терминдер: асқазан,ішперде,сөзжасам  т.б

          Тіркесті терминдер: кіші қан  айналым шеңбері.

**Термин сөздер латын тілінде 3 топқа бөлінеді.**

Бірінші топ анатомиялық – гистологиялық термин сөздер.

Екінші топ - фармацевтикалық термин сөздер (рецепт, химиялық элементтер).

Үшінші топ - клиникалық термин сөздер.

 Термин сөз (terminus) - латындық және бұрын бұл «шекара, жеткілікті шеті» деген мағынаны білдіреді.Термин сөздер немесе терминдік тіркес дегеніміз нақтылы мамандыққа немесе жүйеге (ғылым, техника, ұйым ) айтылатын, оларды толық және анықтауға жұмсалатын сөздер.Термин сөздің өзіне сай мағынасы, құрлымы, мазмұны және формасы немесе дыбыстық комплексі (айтылуы және жазылуы) болады.

**1-тапсырма**. **Сіздің ойыңыз елімізде қандай шағын және орта бизнес түрлері бар? Сызба арқылы айтып шығыңыз.**

**2-тапсырма. Оқылым**

**Шағын және орта бизнесті дамыту жолдары**

Қазір біздің елімізде бизнесті дамытудың бұрын – соңды болмаған қолайлы ахуалы туып отыр. Бұған Елбасы Нұрсұлтан Назарбаевтың өзі бастап, аталмыш салаға айрықша көңіл бөліп отыруы, сол арқылы республикадағы банктердің оны қаржыландыруды жақсы жолға қоюы тікелей мұрындық болуда. Бұлай болатыны, Мемлекет басшысы шағын және орта бизнестің кез келген елдің экономикалық жағынан өсуі мен өркендеуінің негізі екенін өте жақсы біледі. Ал бұл тектес кәсіпорындар өз ретінде орасан зор ақша айналымы мен жұмыс орындарын жасап қана қоймайды, сонымен қатар өндіріске жаңа технологияны бірінші енгізіп, бизнесті жүргізудің соны тәсілдеріне батыл қол создырады. Егер мемлекет ырғақты және тұрақты даму долына түскісі келсе, оның әлеуметтік – экономикалық бағдарламасына міндетті түрде шағын және орта бизнесті ынталандыру шараларының енгізілу қажеттігін әлемдік тәжірибе көрсетіп отыр. Бүгінде дамыған елдерде ішкі жалпы өнім көлемінің 40 – 90 пайызы шағын және орта бизнестің үлесіне тиеді. Себебі, бұл мемлекеттердің үкіметтері аталмыш секторды жолға қоюға алдыңғы кезекте мән береді.

Шағын және орта бизнес – тұрақты азаматтық қоғамның діңгегі. Барша қазақстандықтар әл – ауқатының көтерілуі оның дамуымен тығыз байланысты. Статистика агенттігінің үстіміздегі жылғы мәлімет бойынша, қазіргі таңда елімізді 627779 белсенді компания мен жеке кәсіпкерлер тіркелген. Шамамен олардың 99 пайызы шағын және орта бизнестің шаруасын шалқытып жүргендер болып есептелінеді. Соның ішінде барлық субъектілердің 61,1 пайызын жеке кәсіпкерлер, 27,1 пайызын шаруа (фермерлік) қожалықтары, 10,4 пайызын шағын кәсіпкерліктің, ал 1,4 пайызын орта кәсіпкерліктің заңды тұлғалары құрайды.

Шағын және орта бизнестің белсенді субъектілері саны жөнінен екі облыс алда келеді. (кесте 1) Солардың ішінде осындай 119246 құрылымымен еліміздегі жалпы көрсеткіштің 18,99 пайызын құрайтын Оңтүстік Қазақстан облысы бірінші орында тұр. Екінші орындағы Алматы облысы жалпы көрсеткіштің 16,44 пайызын қамтитын 103241 субъектіге ие. Ал бұдан кейінгі орындардағы аймақтардың үлес салмақтары бұлардан едәуір төмен. Бұған көз жеткізу үшін үшінші – төртінші орындарға жайғасқан Шығыс Қазақстан облысы мен Алматы қаласында тиісінше 61995 және 56221 шағын және орта бизнес құрылымдары бар екенін айтсақ та жеткілікті. Қызылорда облысы кестенің соңында. Сыр бойындағы кәсіпкерлік құрылымдардың 12917 деген цифрмен шектеледі. Соңынан санағанда екінші болатын, халқының саны аталмыш өңірдегіден екі еседей аз Маңғыстау облысындағы көрсеткіш бұдан біршама биік – 15941. артта қалушылардың көшін атырау облысы 17700 деген цифрмен тиянақтайды. Кәсіпкерліктің жекелеген тармақтарына келсек, заңды тұлғалы шағын және орта кәсіпкерлік субъектілері бойынша Алматы қаласының алдына түсетін ешкім жоқ. Оңтүстік астанада бұл көрсеткіштер тиісінше 18215 және 2335 сандарын көрсетеді.

Қорыта айтқанда, Қазақстан экономикасын алға жылжытуда және әлеуметтік, макроэкономикалық мәселелерді оңтайлы шешуде шағын және орта бизнесті орны маңызды. Ендігі мәселе шағын және орта бизнесті ұйымдастыру және дамыту бойынша Заңнамалық базаны нығайту болып табылады. Осы орайда: «Меншікті тіркеу», «Лицензиялау туралы», «Инвесторларды қорғау», «Салық салу» өлшемдері бойынша Заңдарды оңтайлы нәтижелері көрініс болады.

Шағын және орта бизнес ел тұрақты тығыны, ондағы саяси және әлеуметтік экономикалық жағдайдың орнықтылығының тірегі ретінде атап көрсетуге болады.

@baribar.kz

**3-тапсырма. Берілген сөздер мен сөз тіркестерінің мaғынaсын түсініп, сөйлем құрaңыз.**

Инвесторларды қорғау, Меншікті тіркеу, шағын бизнес, орта бизнес, көрсеткіш, кәсіркерлік, бәсеке, белсенді субьект, салықс салу.

**4-тапсырма**. **Шағын және орта бизнеске байланысты термин сөздерді тауып, мағынасын жазып, талдаңыз.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5-тапсырма. Шағын бизнес пен орта бизнестің айырмашылығын тауып жазыңыз.**

**Орта**

**Бизнес**

**Шағын бизнес**

**6-тапсырма. Көп нүктенің орнына тиісті сөздерді қойып көшіріңіз.**

Шағын кәсіпорындардың дамуы нарықты ......... және қызметтермен толықтырады, экспорттың потенциалын арттырады және жергілікті шикізат .......... тиімді пайдалануға мүмкіндік жасайды. Шағын кәсіпорын дүниежүзінде маңызды ..... алады. Ол тек қана ....... сферасында емес, сол сияқты кейбір бөлек үзелдер мен механизмдерді шығару жағдайында немесе полуфабрикаттар өндіріп негізгі басты өндірісті ........ етуде маңызды орын алады. Шағын кәсіпкерлік субъектілері жеке адамдар болуы да мүмкін. ....... кәсіпорын барлық халық шаруашылық салаларында жұмыс істейді. Ол қызметтер ....немесе бірнеше түрде болуы мүмкін. Шағын кәсіпорындардың дамуы нарықты ...... және қызметтермен толықтырады, экспорттың ........ арттырады және жергілікті шикізат ресурстарын тиімді пайдалануға мүмкіндік жасайды.

**Керек сөздер:** ресурстар, дамуы, тұтыну, орын, бір, шағын, қамтамасыз, тауар, потенциалын.

**7-тапсырма. Терминнің атауын дұрыс қойып шығыңыз.**

**\_\_\_\_\_\_\_\_\_\_\_\_\_-**жерге, [жылжымайтын мүлікке](https://kk.wikipedia.org/wiki/%D0%96%D1%8B%D0%BB%D0%B6%D1%8B%D0%BC%D0%B0%D0%B9%D1%82%D1%8B%D0%BD_%D0%BC%D2%AF%D0%BB%D1%96%D0%BA), өндіріс құрал-жабдығына, [ақшаға](https://kk.wikipedia.org/wiki/%D0%90%D2%9B%D1%88%D0%B0), [бағалы қағаздарға](https://kk.wikipedia.org/wiki/%D0%91%D0%B0%D2%93%D0%B0%D0%BB%D1%8B_%D2%9B%D0%B0%D2%93%D0%B0%D0%B7%D0%B4%D0%B0%D1%80), жұмыс күшіне, т.б. активтерге меншіктің негізгі нысандарының бірі; жеке адамның, фирмалардың оларды сатып алу, иелену, бақылау, мұраға қалдыру құқығы.

\_\_\_\_\_\_\_\_\_\_\_\_\_\_-қызметі көбінесе елдің экономикалық аумағында жүзеге асырылатын шаруашылық бірліктердің жиынтығы (*үкімет‚ жеке* [*тұлғалар*](https://kk.wikipedia.org/w/index.php?title=%D0%A2%D2%B1%D0%BB%D2%93%D0%B0%D0%BB%D0%B0%D1%80&action=edit&redlink=1)*‚ пайда алмайтын жекеше ұйымдар‚ кәсіпорындар‚ фирмалар‚ компаниялар‚ т.б.*).

\_\_\_\_\_\_\_\_\_\_\_\_\_\_-келісімшартта белгіленетін, экпортшы, импоортшы елінің, келісімшарт жасасылған сәтте немесе оның қолданылу мерзімі бойына не орындалу сәтінде тіркелгее тауар бағасы. Келісімшарт талаптарына қарай тұрақты, жылжымалы, сырғымалы баға түрлеріне бөлінеді.

\_\_\_\_\_\_\_\_\_\_\_\_\_\_-қоғамда айырбастау, сатып алу-сату жолымен бөлінетін, құны бар еңбек өнімі, яғни материалдық-заттық пішіндегі өндірістік-экономикалық қызметтің кез келген өнімі, қажеттілікті қанағаттандыратын және базарға жұрттың назарын аудару, сатып алу, пайдалану не тұтыну мақсатымен ұсынылатын нәрселер, яғни сатып алу-сату, сатушы мен сатып алушы арасындағы нарықтық қатынастар нысаны.

\_\_\_\_\_\_\_\_\_\_\_\_\_\_-жоғары деңгейдегі [бюджеттен](https://kk.wikipedia.org/wiki/%D0%91%D1%8E%D0%B4%D0%B6%D0%B5%D1%82) белгілі бір мерзімге және нақты мақсатқа бөлінетін ақшалай сома.

\_\_\_\_\_\_\_\_\_\_\_\_\_\_-келісімді орындамау, яғни уақытылы пайыздық немесе негізгі [қарызды](https://kk.wikipedia.org/wiki/%D2%9A%D0%B0%D1%80%D1%8B%D0%B7) әлде келісімшарт бойынша шығарылған [облигациялық](https://kk.wikipedia.org/wiki/%D0%9E%D0%B1%D0%BB%D0%B8%D0%B3%D0%B0%D1%86%D0%B8%D1%8F) (міндеттеме) қарызды төлемеу.

**Қажетті сөздер: тауар, дефолт, ұлттық экономика, келісімшарттық баға, субвенция, жеке меншік.**

**8-тапсырма. Гистограммамен жұмыс жасаңыз. (Өз бизнес түрін ашып, тауардың санын, көлемін, пайдасын, тапқан табыс есебін шығарыңыз.**

**9-тапсырма. «**Бизнес әлемі» тақырыбына (эссе, сөзжұмбақ, ребус) кез-келгенін таңдап жасаңыз.

**10-тапсырма. Сұхбaт құрыңыз.**

1. Бизнес әлемі қалай басталды?

2. Алғаш рет бизнес түрін ашқан кісі?

3. Бизнестің қандай түрлері бар?

4. Ірі, орта, шағын бизнестің айрмашылықтары?

**11-тапсырма. «Шағын және орта бизнесті дамыту жолдары» мәтіні бойыншa 10 сұрaқтaн тұрaтын тест тaпсырмaсын жaсaңыз.**

**12-тапсырма. Шaғын мәтінді оқып, өз ойыңызбен толықтырыңыз.**

Республикада шағын бизнесті дамыту жолындағы көптеген кедергілер бүгінгі күні жойылып жатқандығы айқын. Алайда, шағын бизнестің дамуына тежеу болатын күрделі проблемалар әлі де баршылық. Бүгінгі негізгі проблемалар: шағын бизнесті қолдау, қорғау жөніндегі заңдық базаның шыңжаулығы; шағын кәсіпкерлікті қолдау және қорғау инфрақұрылымының әлсіздігі; несие беру құжаттарын толтырудың тым қиындығы; білімді кадрлардың жетіспеуі. Ал шағын бизнестің басты проблемасы - ол несие беру саясаты. Несие тек қана кепілдеме ретінде мүлікке беріледі. Ал кепілдікке беруге жарайтын мүлік шағын кәсіпорындардың керектігі несиесіне кепілдік бере алмайды.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-

**13-тапсырма. Сұрaқтaрғa жaзбaшa жaуaп жaзыңыз.**

1. Aлмaтыдa қaндaй бизнес түрлері бaр?

2. Егер өздеріңіз сондaй бизнес түрін ашқыңыз келсе, ең әуелі қaндaй шaрaлaрды жүзегеaсырaр едіңіздер?

3. Aлмaты мaңындa қaй жерге ашар едіңіз?

4. Ол қай бизнес түріне жатады?

5. Оны жүргізу үшін қандай тәсілдер қолданар едіңіз?

**14-тапсырма. Мынa сөздер мен сөз тіркестерінің мaғы-нaсын түсініп, сөйлем құрaңыз.**

нарықты тауар, экспорттың потенциалы, жергілікті шикізат ресурстары, тұтыну сферасы, полуфабрикаттар, өндірісті.

**15-тапсырма. Кәсіпкер сөзін септеңіз, жіктеңіз.**

**Үйге тапсырма: Шағын және орта бизнеске бизнес жоба құру.**